NaiveNeuron/SloPal huggingface dataset:
Marosz, Ján, poslanec NR SR (2017-05-16):
Ďakujem, Edo, že si poukázal aj na právne problémy, ktoré sú v súvislosti s týmto návrhom zákona. Doplním ťa poznámkou k tomu, že táto právna úprava počíta s tým, že sa bude vzťahovať na stavebníkov, ktorí nie sú vlastníkmi stavby alebo pozemku. Takýmto spôsobom môže dochádzať k porušovaniu vlastníckych práv majiteľov pozemkov. To, že stavebník predloží doklady preukazujúce začatie vyvlastňovacieho konania, nepovažujem za dostačujúce a správne. Rovnako môže dochádzať k zneužitiu inštitútu vyvlastnenia ako takého, keďže sa jedná o úseky, kadiaľ má viesť diaľnica, vždy bude možné ako dôvod vyvlastnenia uviesť § 2 ods. 1 písm. b) o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov. Čiže zrejme, ako sa zhodujú aj odborníci v stavbárstve, oni hovoria o tom, že jednoznačne podľa ich úsudku tento zákon bude protiústavný.
Galis, Dušan, poslanec NR SR (2020-07-14):
Ďakujem pekne za slovo. Taktiež patrím medzi milovníkov zvierat a musím povedať, že to, čo som niekedy videl, čo sa robilo s niektorými druhmi zvierat, tak mi to bolo skutočne veľmi ťažko vidieť. Myslím, že na toto treba jedine jednu vec, a to tvrdé zákony, ktoré tých ľudí trošku postavia do pozoru, pretože jak tuná povedal kolega predrečník, tak veľa vecí sme mali, mali aj možnosť vidieť v televízii, aj máme možnosť ďalej vídavať, ale prakticky s tými ľuďmi, ktorí nemajú ten citový vzťah k tým zvieratám, sa prakticky nič nestane a to je veľká chyba. Takže je mi to veľmi ľúto, ale nevidím nejakú veľkú šancu, pretože tak jak som ja mal možnosť vidieť to alebo aj vy, tak tu budem vidieť to isté možno ešte aj o mesiac, o dva, aj o rok. Je to situácia taká, pretože tých ľudí, a aj mladí ľudia nemajú žiaden citový vzťah nielen k zvieratám, ale aj k ľuďom. Ďakujem pekne.
Zmajkovičová, Renáta, podpredsedníčka NR SR (2012-07-27):
Pán poslanec Záhumenský bol posledným, ktorý vystúpil v rozprave. Vyhlasujem rozpravu za skončenú. Pýtam sa, pán minister, či chcete zaujať k rozprave stanovisko. Nie. Pani spravodajkyňa? Nie. Prerušujem rokovanie o tomto bode programu. V rokovaní pokračujeme v prerušenej rozprave v druhom čítaní o vládnom návrhu zákona o energetike (tlač 66). Teraz poprosím pána ministra hospodárstva Tomáša Malatinského, aby zaujal miesto určené pre navrhovateľov. Do rozpravy je ešte ústne prihlásený spoločný spravodajca, poslanec Maroš Kondrót, a odovzdávam mu slovo. Nech sa páči, pán poslanec.
Tomanová, Viera, poslankyňa NR SR (2012-05-10):
Ďakujem pekne. Pán Muňko, pán poslanec, chcem ešte doplniť, že hovoril si len veľmi stručne o diskrimináciách. Mohla by som hovoriť o rentách, ktoré sme vracali, o poškodených ľuďoch, ktorí odchádzali do dôchodku tak, že sa im počítal osobný mzdový bod iba z posledných desiatich rokov, ale mohla by som vypočítavať ďalšie. V rámci Európy, chcem zdôrazniť, neexistuje štát, ktorý by nemal základ hmotného zabezpečenia postavený na báze prvého piliera. A takisto neexistuje štát, ktorý by mal také vysoké percento odvodov. Ale musím povedať, že prvý, kto začal hovoriť o znižovaní odvodov do druhého piliera, bol predsa pán minister Mihál. Taký nesolidárny systém, aký postavil pán minister Kaník v roku 2004, tu nebol zavedený ešte nikdy. Dokonca z tohto systému vylúčil deti ťažko zdravotne postihnuté, ktoré po dovŕšení osemnásteho roku nemali zabezpečený dôchodok z tohto systému. Čiže hovoriť o nesolidárnosti môžeme iba v dvoch prípadoch. O tých, ktorí neplatili odvody do systému, ako pán Mihál, a o tých, ktorí ho takto nesolidárne postavili. Jednoznačne druhý pilier bol postavený výlučne na báze ziskovej. Jedná sa v podstate o najlepší obchod tohto tisícročia. A povedzme si úprimne, že ak čokoľvek, a presvedčená som, že pán Mihál bude o tom hovoriť, že my sme svojimi zmenami a postavením garancií v druhom pilieri zabezpečili, že ľudia stratili, my sme nič nezabezpečili a nič také sme neurobili. Práve naopak, tak, ako to hovorili odborníci z DSS-iek a ako to hovoril aj pán Palko v rámci Hospodárskeho inštitútu, sme zabránili tomu, aby došlo k väčším stratám, ako došlo postavením garancií. (Potlesk)
Laššáková, Jana, podpredsedníčka NR SR (2015-10-30):
Na vystúpenie pána poslanca s faktickými poznámkami – páni poslanci Uhliarik, Osuský, Hlina, Mikloško, Simon, Petrák. Končím možnosť prihlásiť sa s faktickými poznámkami. Nech sa páči, pán poslanec Uhliarik.
Figeľ, Ján, podpredseda NR SR (2012-08-01):
Ďakujem pekne za vystúpenie. Chcel som len dodať, že vlastne upozorňujem všetkých rečníkov aj tých, ktorí sú ešte v záverečnom bloku, aby sa držali línie návrhu na skrátené konanie. Zároveň celý návrh bol uvedený konsolidáciou verejných financií včera predsedom vlády. Preto niektoré súvislosti alebo pomenované vzťahy logicky súvisia s tým, ako bol návrh samotný uvedený. S faktickými sa hlásia traja kolegovia. Pani poslankyňa Tomanová, nech sa páči. Končím možnosť prihlásiť sa s faktickou. Nech sa páči.
Blanár, Juraj, podpredseda NR SR (2022-04-28):
Pán poslanec Stančík s faktickou poznámkou.
Kuriak, Milan, poslanec NR SR (2023-02-01):
Ďakujem za slovo. Kolega Juraj, plne s tebou súhlasím, ani ja nepodporím tento návrh zákona progresívneho poslanca. Takí ľudia ako on si nájdu zámienku, aby na základe jedného človeka dehonestovali aj slušných ľudí, segregovali a zapríčinili, aby sa rušili názvy ulíc, námestí, ľudí, ktorí v histórii Slovenska urobili obrovský kus práce pre ľudí, pre národ. A ja nikdy nebudem... a týka sa to, neprerušuj ma, pán kolega, týka sa to iných ľudí. Ja som povedal, že na základe jedného človeka, aby sa menil zákon. Sú tu ľudia, ako bol spomínaný monsignor Trstenský, Štefan Šmarík, boli to kňazi, alebo napríklad biskup Vojtaššák, po ktorom, po ktorom je pomenovaných veľa ulíc a námestí nielen na Orave, odkiaľ pochádza, ale, ale aj v iných častiach, a na základe takéhoto návrhu zákona určite nebudeme dehonestovať takých ľudí. Napríklad pán biskup Vojtaššák aj napriek tiež niektorým skresleným a klamlivým obvineniam tiež z fašizmu a neviem z čoho, tento človek, biskup a kňaz, je navrhnutý na blahorečenie. Takže určite nedovolíme, určite nedovolíme takým ľuďom, ako je pán poslanec Valášek, aby šliapali nielen po hodnotách, čo u progresívcoch je normálne, ale nedovolíme, aby šliapali po tradíciách a histórii. Hej? Tú si musíme zachovať. Dedičstvo našich otcov, zachovaj nám, Pane. Pán Boh nech ochraňuje Slovensko od progresívnych liberálov, aby sa dostali vo väčšom počte do tohto parlamentu. Ďakujem.
Kéry, Marián, poslanec NR SR (2020-06-09):
Ďakujem za slovo. Pani poslankyňa, po vašom vystúpení som zistil, že slovo zákaz absolútne nenávidíte a je to taký strašiak, ale ja vám chcem povedať, že slovo zákaz má absolútne legitímne miesto aj v demokratickej spoločnosti. Myslím, že mi dáte za pravdu, keď poviem, že zákaz distribúcie drog a ďalších vecí je súčasťou aj dopravného značenia. Ja verím, že pri tom, keď nemáte radi slovo zákaz, že rešpektujete dopravné značky, ktoré hovoria o zákaze. A teraz už trošku vážne. Chcem vás ubezpečiť, že ak by aj tento zákon vošiel do platnosti, tak do toho kina môžete chodiť naďalej úplne v pohode, do divadla, do kaviarne, do reštaurácie, takže nemusíte mať obavy. Ja som v minulom volebnom období bol jeden z navrhovateľov zákona, ktorý definoval pätnásť a pol dňa štátne sviatky, dni pracovného pokoja, kedy je zakázaný predaj v maloobchode. Ja som trošku sklamaný z toho, že sa snažíte vidieť svet len vašimi očami. Ja pochádzam z malého mesta Zlaté Moravce. Častokrát diskutujem s predavačkami, s paniami, ktoré sú za pokladňou. Úmyselne hovorím v ženskom rode, pretože drvivá väčšina zamestnancov sú ženy a ony absolútne schvaľujú tento návrh. Dokonca vraj mám tlmočiť to, že sú ochotné vzdať sa aj tých odmien, o ktorých tak radi hovoríte, a radšej chcú zostať doma. A viete, na čo by zostávali doma v utorok a v stredu, keď ich deti sú v škole, manželia v práci. Ja viem, že samota niekedy lieči, ale toto nie je dobrá cesta na to, aby ste argumentovali týmto spôsobom. Ďakujem.
Kollár, Boris, predseda NR SR (2023-05-10):
(Zaznievanie gongu.) Vážené pani poslankyne, vážení páni poslanci, pokračujeme v prerušenom rokovaní. Najskôr by som vás chcel informovať, že na základe žiadosti 30 poslancov bude zajtra mimoriadna schôdza o deviatej hodine ráno a potom budeme pokračovať v prerušenej tejto schôdzi. Takže teraz máme procedurálny návrh od pani poslankyne Anny Miernej, prosím, dajte jej slovo. Pani posla... Prosím, zapnite pani poslankyňu Miernu. Nech sa páči.
Ráž, Jozef, minister dopravy SR (2024-02-09):
Ďakujem pekne. Vážený pán predseda Národnej rady Slovenskej republiky, vážené pani poslankyne, vážení páni poslanci, dovoľte mi uviesť návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 222/2022 Z. z. o štátnej podpory nájomného bývania a o zmene a doplnení niektorých zákonov v znení neskorších predpisov a zákona č. 231/2023. Návrh vlády na skrátené legislatívne konanie sa predkladá z dôvodu potreby urýchlene prijať vládny návrh zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých predpisov v znení zákona č. 231/2023 tak, aby mohol nadobudnúť účinnosť dňom vyhlásenia. Súčasná právna úprava zákona č. 222/2022 Z. z. o štátnej podpore nájomného bývania v dôsledku novelizácie zákonom č. 231/2023 obsahuje relatívne podrobnú úpravu agentúry štátom podporovaného nájomného bývania vrátane značne neštandardnej úpravy jej orgánov. Podľa platného znenia sú členovia predstavenstva agentúry volení a odvolávaní Národnou radou Slovenskej republiky na návrh aspoň 15 poslancov Národnej rady na sedemročné funkčné obdobie. Členov predstavenstva agentúry je pritom možné odvolať len z dôvodu taxatívne uvedených v zákone, obmedzenie spôsobilosti na právne úkony, nespôsobilosť zo zdravotných dôvodov vykonávať svoju funkciu po dlhší čas ako šesť mesiacov. V nadväznosti na uvedené sa navrhuje, aby sa v zákone o štátnej podpore nájomného bývania zmenil spôsob kreácie členov predstavenstva agentúry tak, aby ich vymenúvala a odvolávala členská schôdza agentúry. Zároveň sa navrhuje, aby sa zo zákona vypustilo sedemročné funkčné obdobie členov predsedníctva a taxatívny výpočet odvolacích dôvodov, teda neštandardné prvky tejto právnej úpravy, ktoré ohrozujú funkčnosť agentúry. Vzhľadom na to, že v zmysle platnej právnej úpravy zakladatelia agentúry, teda Úrad vlády Slovenskej republiky a ministerstvo financií, nemajú možnosť ovplyvniť zloženie a spôsob činnosti predstavenstva agentúry ako štatutárneho orgánu, môže dôjsť k paralýze činnosti agentúry, ohrozeniu plnenia úlohy vlády Slovenskej republiky v oblasti štátom podporovaného nájomného bývania, k tým aj hrozbe značne hospodárskych škôd zo strany štátu. Vážený pán predseda, vážená pani poslankyňa, vážení páni poslanci, dovoľujeme si vás požiadať o podporu predloženého návrhu vlády na skrátené legislatívne konanie. Ďakujem pekne.
Laurenčík, Milan, podpredseda NR SR (2021-09-30):
Pán poslanec má doplňujúcu otázku? Nech sa páči, v rozsahu dvoch minút môžete položiť.
Dostál, Ondrej, poslanec NR SR (2010-12-08):
Pán predsedajúci, v rozprave vystúpil jeden poslanec a predniesol jeden pozmeňujúci návrh. Dajte, prosím, hlasovať o skrátení lehoty pre hlasovanie o pozmeňujúcom návrhu.
Laurenčík, Milan, podpredseda NR SR (2022-03-23):
Pán poslanec Milan Potocký, nech sa páči.
Hort, Milan, podpredseda NR SR (2010-10-15):
Reagovať teraz na faktické poznámky bude Juraj Blanár, nech sa páči.
Nicholsonová, Lucia, podpredsedníčka NR SR (2016-06-15):
Ďakujeme aj my pánovi ministrovi. A vyhlasujem teraz trojminútovú prestávku, aby stihli všetci prísť do rokovacej sály na hlasovanie. (Prestávka.) (Po prestávke.)
Šimečka, Michal, podpredseda NR SR (2024-06-27):
Ďakujem pekne. Pani poslankyňa Jaurová, nech sa páči.
P. Paška, predseda NR SR: (2007-10-29):
(Hlasovanie.) 135 prítomných, všetci boli za. Konštatujem, že sme vyslovili súhlas s uvedenou zmluvou. Teraz pán poslanec Novotný uvedie hlasovanie o návrhoch uznesení k petícii občanov Slovenskej republiky za rešpektovanie názoru slovenskej verejnosti na smerovanie verejného zdravotného poistenia a zdravotníctva . Nech sa páči.
Majorová Garstková, Jana, poslankyňa NR SR (2023-03-30):
Ďakujem pekne za slovo. Trošku si zaspomínam, ako reagovala vláda Róberta Fica na finančnú krízu, ktorá vypukla v roku 2008. Veľa rokovaní a tlačových konferencií, ale žiadne konkrétne kroky, žiadne konkrétne opatrenia, všetkým bolo jasné, že Slovensko bude čeliť vážnej kríze, ale štátny rozpočet na túto situáciu nereagoval. Až následne v roku 2009 potom vláda konečne začala prijímať opatrenia. Jedným z tých správnych opatrení bolo zvýšenie nezdaniteľnej časti základu dane pri dani z príjmu fyzických osôb. Náklady tohto opatrenia, samozrejme, znášali najmä samosprávy a výpadok príjmov im však kompenzovaný nebol. Porovnajme si to so situáciou z dnešných dní, opäť je tu kríza, vláda sa rozhodla pomáhať ľuďom prostredníctvom daňového bonusu a samosprávam opäť hrozil výpadok z príjmov. Rozdielne je to, že vláda reagovala, doteraz bolo samosprávam vyplatených 325,8 mil. eur z celkových 525,8 mil. eur, a to na mesačnej báze. V súčasnosti, v súčasnej situácii taktiež obciam a nimi zriadeným organizáciám, vyšším územným celkom a nimi zriadeným organizáciám chodia zvýšené sumy za faktúry na energie. Keďže pomoc zo štátneho rozpočtu zo schém ministerstva hospodárstva bude nabiehať postupne, máme na stole návrh zákona, ktorý navrhuje preklenúť toto obdobie, aby samosprávy mohli ihneď vyplatiť náklady vzniknuté s energetickou krízou, tak zvyšných 224 mil. eur sa vyplatí v jednom balíku do konca apríla. Poprosím všetkých kritikov zo SMER-u a HLAS-u, aby sa pozreli do zrkadla a potom kritizovali túto vládu za prístup k samosprávam. Ďakujem.
M. Číž, podpredseda NR SR: (2008-11-25):
Teraz dávam slovo spoločnej spravodajkyni z výboru pre sociálne veci a bývanie pani poslankyni Roškovej a prosím ju, aby informovala Národnú radu o výsledkoch rokovania výborov a o návrhoch a stanoviskách gestorského výboru. Máte slovo.
Hort, Milan, podpredseda NR SR (2011-12-14):
Prosím technikov, keby vyhodili tam tú časomieru.
Laurenčík, Milan, podpredseda NR SR (2022-04-29):
Pán poslanec Martin Nemky, nech sa páči.
B. Bugár, podpredseda NR SR: (2006-03-15):
(Hlasovanie.) Prítomných je 117 poslancov, za 85, proti 2, zdržalo sa 29, nehlasoval 1. Tento návrh bol schválený. Nech sa páči.
Sulík, Richard, predseda NR SR (2010-11-05):
Ďakujem pekne. V rozprave vystúpi k tomuto bodu posledný rečník pán poslanec Nagy. Nech sa páči.
Bugár, Béla, podpredseda NR SR (2017-09-19):
Na vystúpenie pani poslankyne s faktickými piati. Končím možnosť sa prihlásiť. Pán poslanec Poliačik.
Pellegrini, Peter, predseda NR SR (2015-01-29):
Pani poslankyňa Tomanová, nech sa páči, vaša faktická poznámka.
Muňko, Dušan, poslanec NR SR (2019-04-05):
Som rád, pán podpredseda, že ste uviedli niektoré veci na správnu mieru. Tie tanečky tu už boli, keď sa staval PP projekt na Banskú Bystricu, Žiar nad Hronom. Najlacnejšia diaľnica, aká kedy na Slovensku bola postavená a nikdy lacnejšia diaľnica nebude postavená. Ale to, čo predviedol pán Figeľ v roku, keď nastúpila, nastúpil na ministerstvo dopravy, to ešte budeme opravovať ďalších 10 rokov. To je tak, ako keď vyrokoval prístupové podmienky z hľadiska Európskej únie a nás v poľnohospodárstve. Chcem vám len podotknúť, páni, že keď hovoríte o stavebníctve, v stavebníctve bolo k tridsiatemu, keď som mal čísla, keď som tu vtedy vystupoval, 9 520 firiem, zamestnaných 143-tisíc ľudí, z tých 9 520 firiem boli všetky, skoro 95 % v červených číslach. Veľké firmy, ako bol Doprastav, VÁHOSTAV, Skanska, ZIPP-ka, vymenujte mi, ktorá firma neprechádzala reštrukturalizáciou? Každá jedna. Každá jedna mala podseknutý rozpočet. Skúste; a aj tie konzorciá, ktoré tu boli, lebo tak, ako dopadla, dopadol tento tunel, tak dopadol, keď si zoberiete a sledujete Českú republiku, Strahovský tunel. Strahovský tunel, rozpočet je o 240 % predražený. Tento tunel bude takisto predražený, keby sa bol staval PP projektom tak, jak ho bolo navrhnuté. Ale chcem sa vrátiť potom vo svojom diskusnom príspevku aj k ďalším veciam, ktoré ste tu povedali, pán predkladateľ, pretože ste vôbec nepoznali, že Slovensko podpísalo dohovor z hľadiska dopravy pre zamestnancov a pre našich občanov, či to je železničná doprava, čiže vlaková, autobusová, alebo aj lodná doprava, letecká.
Bugár, Béla, podpredseda NR SR (2010-12-16):
Páni poslanci, chcem vás poprosiť, viete, už sa tu častujete nadávkami hlupák, trtko a čo ja viem ako. Nehnevajte sa, ja som 20 rokov poslancov, chcem vás poprosiť, ak niekto tvrdí, že pomaličky klesáme tam, kde nechceme, no tak, bohužiaľ, začína to byť pravda. Prosím vás, to je posledná schôdza pred Vianocami, správajme sa ako ľudia. (Reakcie z pléna.) Pán poslanec Choma, nech sa páči, máte slovo. Páni poslanci, môžete kričať, kto s kým je v koalícii, ale všetci my tu vytvárame toto prostredie, bohužiaľ.
Zmajkovičová, Renáta, podpredsedníčka NR SR (2012-06-29):
Za poslanecký klub SaS vystúpi pán poslanec Juraj Miškov. Nech sa páči, pán poslanec, ujmite sa slova.
P. Hrušovský, podpredseda NR SR: (2001-09-17):
(Hlasovanie.) Prítomných je 103 poslancov, za 94, zdržali sa 4, nehlasovali 5. Návrh sme schválili.
P. Paška, predseda NR SR: (2009-09-16):
(Hlasovanie.) 138 prítomných, 79 za, 14 proti, 43 sa zdržalo, 2 nehlasovali. Sme v treťom čítaní . Otváram rozpravu. Pán spravodajca, do rozpravy? Nech sa páči. Končím možnosť sa prihlásiť do rozpravy.
Hlina, Alojz, poslanec NR SR (2024-06-13):
Ďakujem pekne. Ja sa chcem len poďakovať kolegom za faktické poznámky. Ďakujem.
Jarjabek, Dušan, poslanec NR SR (2017-06-15):
Príjemný dobrý deň. Vážený pán predsedajúci, dámy a páni, dovoľte, aby som vám predniesol správu z výboru pre kultúru a médiá ohľadne voľby generálneho riaditeľa RTVS. Keďže doterajšiemu riaditeľovi RTVS Václavovi Mikovi končí funkčné obdobie 1. augusta 2017, Výbor Národnej rady Slovenskej republiky pre kultúru a médiá zverejnil dňa 7. apríla 2017 výzvu na prihlasovanie kandidátov na funkciu generálneho riaditeľa Rozhlasu a televízie Slovenska podľa § 17 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov. Na základe výzvy dostal výbor do stanoveného termínu 12 prihlášok kandidátov na funkciu generálneho riaditeľa. Následne výbor overil, či kandidáti spĺňajú podmienky stanovené v súlade s § 16 ods. 1 a 2 zákona. Na verejné vypočutie dňa 30. mája 2017 bolo pozvaných 9 kandidátov: Peter Abrahám, Richard Dírer, Fedor Flašík, Norbert Majer, Václav Mika, Jaroslav Rezník, Michal Ruttkay, Zuzana Ťapáková, Stanislav Velitzky, Margita Bencová, Janka Lastovicová, Aleš Rehák. Verejného vypočutia sa zúčastnilo 8 kandidátov. Kandidát pod č. 4 sa pred verejným vypočutím ospravedlnil, že sa nezúčastní zo zdravotných dôvodov. Kandidáti uvedení pod č. 10, 11 a 12 neboli pozvaní na verejné vypočutie, nakoľko nesplnili podmienky podľa § 16 ods. 2 zákona. Gestorský výbor po verejnom vypočutí konštatoval, že všetci zúčastnení kandidáti spĺňajú všetky náležitosti a kritériá podľa § 16 ods. 1 a 2 zákona okrem podmienok v zmysle čl. 5 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov, ktoré si môže zvolený kandidát usporiadať do 30 dní od zvolenia. Z uvedeného dôvodu sú všetci kandidáti spôsobilí zúčastniť sa voľby na funkciu generálneho riaditeľa Rozhlasu a televízie Slovenska. Gestorský výbor po zvážení týchto skutočností uznesením č. 61 z 30. mája 2017 odporúča Národnej rade Slovenskej republiky, aby: 1. zvolila podľa § 17 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov generálneho riaditeľa Rozhlasu a televízie Slovenska na funkčné obdobie 5 rokov, 2. uskutočnila opakovanú voľbu generálneho riaditeľa v prípade, že žiaden z navrhovaných kandidátov nezíska nadpolovičnú väčšinu hlasov prítomných poslancov. Do opakovanej voľby postupujú dvaja kandidáti, ktorí získajú najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký najvyšší počet hlasov. Toľko krátka správa. Pán predseda, ďakujem, otvorte, prosím, rozpravu.
Galko, Ľubomír, poslanec NR SR (2024-02-27):
Ďakujem pekne. Toto nie je chaos, to je cirkus a demontáž právneho štátu a spravodlivosti v priamom prenose. Toto skracovanie rozpravy, nonstop rokovanie, to je jedno arogantné a primitívne konanie, za ktoré by si Peter Pellegrini, čo to tu stále navrhuje, a tí, čo mu to tu vždy poslušne odmávajú, normálne zaslúžili cepami cez kríže. Kto vlastne dal týmto grázlom právo nám zatvárať ústa? Lebo to nie nám títo grázli, áno, grázli, to je to správne pomenovanie, to nie nám zatvárajú ústa! To ich zatvárajú všetkým voličom, ktorí volili opozičné strany a bolo ich temer toľko ako voličov koalície. Ja fakt rozmýšľam nad tým, či si títo aroganťáci, či nemajú obavu, že ich nejakí horkokrvní voliči opozície, ktorým takto cez ich volených zástupcov zatvárajú každú chvíľu ústa, či ich niekde tými cepami nevymlátia cez kríže alebo či im nepichnú niekde vidly do zadku. Lebo ja by som sa im vôbec nečudoval. Ja by som ich na ich mieste tú obavu mal. Je skutočne tristné, kde títo koaliční lídri a lotri parlamentarizmus našej vlasti začali ťahať a čo to tu stvárajú. Skracujú rozpravu, rušia rozpravu, nedovolia opozičným poslancom sa zapísať do rozpravy. Čo bude najbližšie? Nedovolia nám vojsť do sály? Nedovolia nám hlasovať? Myslím, že treba, dámy a páni z koalície, vás vážne varovať. Ja sa pridávam k vystupujúcemu a tiež chcem upozorniť na čl. 32, a to je právo na odpor. Aby sa ľudia nepostavili na ten odpor, aby vás tu nezrovnali so zemou, aby vás tu nedali do laty, lebo sa k tomu približujete veľmi rýchlym tempom. A za seba hovorím, že keď sa tak raz stane, tak ja budem mať pre tých rozhorčených ľudí svoje pochopenie. (Potlesk.)
Danko, Andrej, predseda NR SR (2019-06-19):
S reakciou pani poslankyňa Zemanová.
M. Hort, podpredseda NR SR: (2009-06-19):
A opäť dávam slovo spoločnému spravodajcovi z výboru pre obranu a bezpečnosť poslancovi Jánovi Richterovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Kotleba, Marian, poslanec NR SR (2018-02-14):
Miňo, povedal si to veľmi dobre, len si ešte mladý, tak ja jednu takú myšlienku ti poviem. Si sa veľmi prihováral poslancom SaS Klusovi, Osuskému a Dostálovi, poslanec Klus ale dnes tu poctivo sedí, čiže naňho by som to až tak nevzťahoval, ale poslanec Osuský a Dostál, tí majú podľa mňa takú účasť pri predkladaní našich návrhov, že, a to hovorím to, že si mladý, že asi o tom nevieš, bol niekedy taký film anglický, volalo sa to Randall a Hopkirk, že ten Hopkirk je tu častejšie ako Osuský s Dostálom, keď ide o naše návrhy, takže skôr sa prihováraj Hopkirkovi ako Osuskému a Dostálovi.
Poliačik, Martin, poslanec NR SR (2015-11-20):
Ďakujem veľmi pekne. Nová zákonná úprava pravidiel výkonu volebného práva, ako aj volebnej kampane, ktorá nadobudla účinnosť od 1. júla 2015, zavádza oproti predchádzajúcej právnej úprave podstatne odlišné pravidlá z hľadiska riadenia volieb, práv a povinností subjektov zúčastňujúcich sa vo voľbách, výkonu volebného práva, ale aj financovania a vykonávania volebnej kampane. Zákon č. 180/2014 o podmienkach výkonu volebného práva a o zmene a doplnení niektorých zákonov, vzhľadom na už spomínanú odlišnosť pravidiel volieb od doterajšej úpravy, pôsobnosť štátnej komisie vo veciach metodickej činnosti a poradenstva, keďže ide o novú úpravu, ktorá ešte v praxi nebola aplikovaná, navrhuje sa doplniť pôsobnosť tejto komisie aj o poskytovanie stanovísk na požiadanie kandidujúcich subjektov, a to v záujme predchádzania porušovania volebných pravidiel. Návrh zákona nemá vplyv na rozpočty verejnej správy, na životné prostredie ani na zamestnanosť. Návrh zákona je v súlade s Ústavou Slovenskej republiky, s ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne je v súlade s právom Európskej únie. V skratke teda ide o to, že nové volebné kódexy, ktoré boli prijaté, zavádzajú niektoré nové pravidlá a my navrhujeme, aby komisia, ktorá bola zriadená a má dohliadať na kampane a priebeh volieb, mohla poskytovať svoje stanoviská na požiadanie kandidujúcich subjektov, aby sa dalo predísť prípadným nedorozumeniam, poprípade, aby boli interpretované časti nového volebného kódexu pre budúcu prax. Toľko odo mňa, všetko. Ďakujem veľmi pekne.
Hraško, Igor, poslanec NR SR (2013-03-26):
Ďakujem pekne, pán predseda. Chcel by som opraviť hlasovanie č. 209, hlasoval som proti návrhu a chcel som byť za návrh. Pomýlil som sa. Ďakujem.
Jasaň, Viliam, poslanec NR SR (2013-10-23):
Pán predsedajúci, prosím, dajte hlasovať o bodoch 1 až 9 zo spoločnej správy so stanoviskom gestorského výboru schváliť ich.
Fico, Robert, poslanec NR SR (2021-12-14):
Pán predseda, pozmeňujúci návrh, ktorý avizovala pani poslankyňa Zemanová, má dvanásť strán. Prosím vás, ako chcete od nás, keď to bude teraz predložené po otvorení rozpravy, kvalifikovane sa vyjadriť k niečomu, čo ste spískali pred pár minútami bez toho, aby to bolo predmetom odborného posúdenia, sociálneho dialógu a normálnej parlamentnej diskusie? Pripájam sa k návrhu pána poslanca Podmanického. To je nehorázne, zneužívate pôdu Národnej rady!
Glváč, Martin, podpredseda NR SR (2019-04-03):
Ďakujem. Dávam slovo členovi výboru pre financie a rozpočet poslancovi Radovanovi Balážovi, aby informoval Národnú radu o výsledku prerokovania návrhu vlády vo výbore. Nech sa páči.
Dostál, Ondrej, poslanec NR SR (2016-09-08):
Ja by som teda rád doplnil, že na ústavnoprávnom výbore za ten návrh hlasovali 2 poslanci a 9 poslancov sa zdržalo, čiže nie je mi známe, aký názor má tých 9 zvyšných poslancov. A vo vzťahu k celkovej úprave viem, že napríklad pán poslanec Lipšic argumentoval, z akých dôvodov ten návrh nepodporí, čiže uňho mi je, uňho sú mi tie dôvody známe. Nie sú mi teda úplne známe a zrejmé u všetkých ostatných kolegov, ale samozrejme, že rešpektujem právo rozhodnúť sa. A oceňujem to rozhodnutie nepredložiť pozmeňujúci návrh, ktorý by išiel nad rámec tej úpravy, ktorá je navrhnutá v návrhu zákona, a teda považujem opäť za legitímne právo poslancov Slovenskej národnej strany navrhnúť takú úpravu zákona po politických stranách, akú oni sami považujú za žiaducu a potrebnú, ale zdá sa mi vhodnejšie, aby to robili vlastným návrhom zákona, ako dopĺňali do návrhu zákona iných poslancov niečo, s čím tí predkladatelia nie sú stotožnení. Dokonca majú voči tomu výhrady do takej miery, že by ten návrh stiahli, keď to predložíte, tak budeme o tom diskutovať a každý bude sa môcť slobodne rozhodnúť na základe postoja k tomu návrhu. K poznámke, že ministerstvo vnútra na základe tej zmenenej úpravy nedokáže zabezpečiť, aby sa politické strany stali demokratickejšími, môžem povedať iba to, že zákony nemôžu tu spraviť raj na zemi. Myslím, že včera alebo predvčerom sme tu mali debatu o tom, že protischránkový zákon nevyrieši všetky problémy korupcie, ale keď bude dobrý a účinný, môže niečo zlepšiť a ja som presvedčený, že aj tento zákon môže niečo zlepšiť.
Grendel, Gábor, podpredseda NR SR (2020-05-14):
Ďalší v rozprave vystúpi pán poslanec Taraba. Nie je v sále. Stráca poradie. Pani poslankyňa Zemanová. Definitívne stráca možnosť vystúpiť ústne v rozprave. A na rade je pán poslanec Dostál.
Laššáková, Jana, podpredsedníčka NR SR (2015-04-21):
Pán poslanec Brocka, procedurálny návrh. Potom dám možnosť prihlásiť sa do rozpravy ústne.
Laššáková, Jana, podpredsedníčka NR SR (2012-09-27):
Vážené panie poslankyne, páni poslanci, keďže je štvrtok, podľa zákona o rokovacom poriadku nasleduje hodina otázok, ktorú týmto otváram. Poslanci písomne položili včera do 12.00 hodiny šesť otázok na predsedu vlády a na členov vlády osem otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán predseda.
Madej, Róbert, poslanec NR SR (2011-07-12):
Ďakujem pekne, pán predsedajúci. Naša aktivita nevyplýva z toho, ale vyplýva zo záujmu o tento bod programu, pretože novela Trestného poriadku a Trestného zákona je mimoriadne závažná vec. Pani poslankyňa, vy ste predložili pozmeňovací návrh, na základe ktorého sa upravuje do istej miery zodpovednosť verejných funkcionárov za škodu, ktorú spôsobia z nedbanlivosti. Samotný tento paragraf... Pán predsedajúci, verím, že nie úmyselne prerušujete. (Prerušenie vystúpenia predsedajúcim.)
Figeľ, Ján, podpredseda NR SR (2014-11-08):
Nech sa páči, Ľuboš Blaha.
Baránik, Alojz, poslanec NR SR (2018-06-15):
Ďakujem pekne. Ďakujem pani kolegyni Verešovej tiež aj, že sa venovala jej témam z hľadiska fungovania prokuratúry a že spomenula aj kauzu Čistý deň. Rozumiem tomu tak, že pani kolegyňa, vychádzajúc z jej miernej povahy, veľmi zmierlivo hodnotila to, ako v tejto kauze fungovala prokuratúra. Avšak pre tých, ktorí si uvedomujú, že čo by prokuratúra mala robiť a ako prokuratúra funguje v krajinách, kde právo vládne, je jasné, že prokuratúra tieto kroky urobila až, ani sa nedá povedať, že po funuse, až po všetkom, až tak, že to bolo niečo, čo vlastne len potvrdilo jej absolútnu neschopnosť bojovať s kriminalitou, ktorá je naviazaná na vládne garnitúry, pretože všetci vieme, že kauza Čistý deň má jasné prepojenie na vládnu garnitúru, a preto musíme mať najväčšiu možnú pochybnosť o tom, že či vlastne prokuratúra túto celú kauzu netienila, nekamuflovala a že či zasiahla, len keď už to hlavné nebezpečenstvo pre tých kriminálnych aktérov bolo zažehnané.
Kadúc, Miroslav, poslanec NR SR (2015-05-28):
Ďakujem za vystúpenie, pán profesor Mamojka. Ja rovnako držím palce Slovensku, aby akýkoľvek súdny spor vyhralo. Toto si buďte istý. Ako to je naším spoločným záujmom. Na čo som chcel poukázať, bolo, že z tej správy a ani zo žiadneho iného dokumentu mi nevyplýva, na základe čoho sme si takí istí, že môžeme toto, čo sme spravili, urobiť, že môžeme ukončiť zmluvu len tak v zásade bez následkov. V tej správe to nie je. A ja sa legitímne dotazujem, ako sme k tomu došli, lebo tie riziká sú obrovské, obrovské. Rovnako sa s vami zhodnem, že ten rozsudok krajského súdu, proste, že bol správny. Aspoň ten právny základ, ak niečo nepatrí, nepatrí, nie je možné s tým narábať, a teda nie je to spôsobilé byť predmetom toho vzťahu, tak ten rozsudok zrejme smeruje k tomu. Ale teraz sa pýtam na tie následky, pretože podľa tvrdenia tej správy tento rozsudok má vplyv aj na ostatné dohody. A ja si myslím, že ten vplyv bude nezanedbateľný, že môže byť naozaj opäť v stovkách miliónov eur. Správa o tom nehovorí. To riziko tam je. A keď tá dohoda alebo celý ten zmluvný vzťah bol zlý, proti dobrým mravom alebo akýkoľvek, ale ak je tam porušenie povinnosti, napr. predzmluvnej povinnosti správať sa tak, aby nevznikla škoda, a škoda vznikne a nájde sa vinník a tým vinníkom bude štát, ktorý vstupoval do toho zmluvného vzťahu, bude zodpovedať štát, za tým štátom nejaký úradník, minister, ktokoľvek, kto podpisoval, ako si vymôže štát od toho, kto za toto zodpovedá, ako si vymôže tú náhradu? Povedzte mi, lebo ten náš mechanizmus proste, proste nefunguje. To je to, na čo proste poukazujem. Ideme do rizík a tie riziká nemáme nijak pokryté a správame sa ako hrdinovia. A toto neviem, či je namieste.
Pellegrini, Peter, predseda NR SR (2016-02-11):
Pán poslanec Kaník.
Jurinová, Erika, podpredsedníčka NR SR (2013-05-31):
Ďakujem. Ďalší prihlásený rečník do rozpravy je pán poslanec Novotný.
Bugár, Béla, podpredseda NR SR (2016-04-19):
No to nie je reakcia, prepáčte.
Jurinová, Erika, poslankyňa NR SR (2010-12-09):
Ďakujem pekne za slovo, pán predsedajúci. Sme v podstate veľmi radi, že nejako prejavujete úprimnú snahu o zmenu celého zákona, že apelujete, aby sa upravilo všetko, teda nielen tie veci, o ktoré alebo to, čo môže zjednodušiť aplikáciu zákona. Myslím, že väčšina z nás si uvedomuje, že tento zákon má veľa nedostatkov a ešte veľmi dlho potrvá alebo ešte možno veľa noviel bude. Treba, aby sa dostal do podoby, ktorá bude akceptovateľná všetkými stranami. Ale vzhľadom k tomu, že asi väčšina vie, vlastne aj sám ste to v príspevku povedali, že je vytvorená skupina, takže z toho vyplýva, že naozaj sa ten zákon bude otvárať opäť a dovtedy teda dúfame, že spoločne aj s vašou pomocou sa podarí tú otázku financovania určite poriešiť. Bohužiaľ, zatiaľ si ale musíme vystačiť aspoň s takýmito drobnosťami, možno že podľa vás, kozmetickými úpravami, ktoré len naozaj uľahčia aplikovateľnosť tohto zákona. Takže veríme, že aj tieto drobnosti, ktoré možno, že sa práve VÚC nepáčia, pomôžu zase obciam a hlavne tým, ktorých sa to týka, teda ľuďom dôchodcom. Ďakujem.
Bugár, Béla, podpredseda NR SR (2018-12-05):
Pán poslanec Laurenčík.
Žitňanská, Jana, poslankyňa NR SR (2023-06-23):
Ďakujem veľmi pekne. Ja si uvedomujem, že štátny rozpočet nie je bezodný. Na druhej strane všetky tie to organizácie robia naozaj záslužnú charitatívnu činnosť, veľakrát v sociálnej oblasti alebo v zdravotnej oblasti. A myslím si, že tieto financie budú naozaj zmysluplne využité na pomoc ľuďom, ktorí to potrebujú, je to tá konkrétna priama pomoc adresná skupinám, ktoré sú naozaj znevýhodnené. Čiže ja som presvedčená, že tá hodnota toho sa spoločnosti vráti, takže budem veľmi vďačná za podporu tohto pozmeňujúceho návrhu. Ďakujem.
Červeňáková, Elena, poslankyňa NR SR (2019-02-18):
Ďakujem za pripomienky. Viem, že pani ministerka má to veľmi ťažké. Ako tu už bolo aj povedané, vážia si ju aj verejná obec, samozrejme, aj odborná obec, hlavne odborná obec, ale má veľmi ťažkú pozíciu. Mala by odstúpiť teraz, aby nebola zatiahnutá do problémov, a už bude neskoro. Vraveli sme o politickom boji. Myslím si, že volia nás voliči. My sme zodpovední za to, čo pre nich urobíme, a na margo pedagógov, žiaľbohu, nie sú spokojní s pracovnými a hlavne finančnými podmienkami. Žiaľbohu, je to tak. Ďakujem.
Lipšic, Daniel, poslanec NR SR (2016-09-07):
Ďakujem. Ja som očakával, že poslanci vládnej koalície povedia k tým dieram v zákone, že vlastne nie sú, že je to všetko v poriadku. To svedčí o odbornej pripravenosti a úrovni mojich kolegov, že povedia, prečo tam nie sú licencované subjekty, aký to má význam, ale nepovedali k tomu, samozrejme, že nikto nič. K tomu, čo hovoril pán poslanec Tomáš, no, schránkové firmy a SDKÚ. Pán poslanec, teda ja som nebol v SDKÚ, ale ak sa v tejto sále dobre rozhliadnete, tak zistíte, že tu sú ľudia, ktorí boli v tom čase a potom v SDKÚ. Takže celkom neviem, že na koho ste tú faktickú poznámku smerovali, lebo predpokladám, že nie na pani ministerku Žitňanskú. Takže bolo by dobré predtým trošku možno pouvažovať. Druhá vec je, ja som rád, že pán predseda Bugár potvrdil, že teda ÚVO bude mať MOST, a áno, je to výmenou za námestníka SIS. To znamená, je to absolútna pravda a myslím, že to len odhaľuje vašu mentalitu, mentalitu proste čistého biznisu a obchodu, ktorú ste veselo zaviedli v Národnej rade. Vy hovoríte, pán kolega Bugár, o tom, teraz reagujem na vás, to je, myslím, že tiež prejav veľkej slušnosti sa tváriť, že máte závažnú debatu s pánom Glváčom, hovoríte o tom, že kto koho ovplyvnil. No vy ste tvrdili, že ako MOST bude vo vláde, ako budete pekne ovplyvňovať premiéra Fica. Sa mu to naozaj, sa vám to veľmi darí, je z vás úplne iný človek. Posledná poznámka je ku kolegyni k podpredsedníčke Nicholsonovej. Čo považujem za neslušné, je, aby sa v tejto sále ktokoľvek montoval do osobného života našej kolegyne. To, ako si to ona zariadi so svojím partnerom, je jej súkromná vec, ako je to súkromná vec každého jedného z nás, ako si to zariadi. Je to dokonca neslušné, keď to niekto komentuje.
Cmorej, Peter, poslanec NR SR (2023-02-07):
Pani kolegyňa, je to dosť nepekný zvyk predkladať takéto zásadné pozmeňujúce návrhy v druhom čítaní v pléne. A teda obzvlášť, keď je to päť minút predtým, ako ide ten bod, potom si to ani nestíhame, ale tak čo už, na to sme si už toto volebné obdobie akosi zvykli. Ale preto sa chcem teda popýtať, aby som to úplne presne pochopil ten váš pozmeňujúci návrh, či mi to viete povedať, prípadne pán minister, lebo evidentne ste na ňom spolupracovali alebo vám ho teda písali na ministerstve aspoň podľa tej legislatívnej techniky toto, to tak vidím. Či to správne chápem, že ten zásadný rozdiel je teda v bode 2, konkrétne § 4 ods. 3a, že v podstate každý, kto si požiada o dotáciu, ak to dieťa chodí na základnú školu alebo posledný ročník materskej školy, tak každý, kto si požiada, vlastne dostane dotáciu o stravu, kým teda na stravu, kým teraz to bolo len pre rodiny v hmotnej núdzi, ako som to správne pochopil. Tak to by som rád potvrdenie. A potom, lebo nemám to, lebo neviem to z hlavy, že či sa zvyšujú, či sa zvyšuje aj výška tej dotácie na obedy oproti dnešnému stavu, lebo s týmto by sme aj teda súhlasili, lebo, samozrejme, nepokrývalo to náklady, čo tiež čo kolegyňa Halgašová najmä kritizovala, takže preto sa pýtam. A teda potrebujem to vedieť hlavne z dôvodu, lebo, ako iste chápete, my sa budeme rozhodovať, či teda podporíme ten zákon ako celok, alebo nepodporíme. A preto by som aj chcel poprosiť pani spravodajkyňu, či by mohla dať neskoršie hlasovanie o tomto zákone, pokiaľ viem tak na štvrtok sa aj nejak naratávate kvôli nedeľnému predaju, tak ak by to bolo možné nehlasovať hneď o jedenástej, tak aspoň si budeme mať k tomu čas sadnúť. Neviem, či to pre vás robí nejaký rozdiel. Ďakujem.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 146, za 100, zdržalo sa 46 poslancov. Návrh sme schválili.
Pellegrini, Peter, podpredseda NR SR (2020-06-05):
Ďakujem pekne. Ďalší v rozprave je pán poslanec Žiak.
Číž, Miroslav, podpredseda NR SR (2014-12-04):
Ďakujem. Kolegyne, kolegovia, vyhlasujem všeobecnú rozpravu za skončenú. Pýtam sa pána ministra, či chce k rozprave zaujať stanovisko. Nie. Pani spravodajkyňa? Tiež nie. Ďakujem pekne, prerušujem rokovanie o tomto bode programu. Teraz máme ešte desať minút, myslím, že to za to stojí. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a menia sa tým a dopĺňajú niektoré zákony . Vládny návrh zákona, parlamentná tlač č. 1288, návrh na prerokovanie výborom v rozhodnutí č. 1286. Slovo má pán minister zdravotníctva Slovenskej republiky Viliam Čislák a prosím ho, aby vládny návrh zákona uviedol.
J. Kvorka, poslanec: (2008-02-15):
Po druhé by som chcel povedať, že celé to vystúpenie bolo, začiatok úplne mimo témy, starosť o SMER. Ja som nevedel, pani poslankyňa, že vy ste taká prívrženkyňa SMER-u a že vás tak zaujíma, čo sa u nás deje, a že nám chcete radiť, čo máme robiť, aby sa nám dačo zase nestalo, čo by ste vy rada chceli, aby sa nám stalo. Čo sa týka vášho vystúpenia, no ja som počas vášho vystúpenia ozaj mal pocit, akože som posunutý v čase. Počúval som kadejako, ale akosi som nemohol prísť na koreň toho, čo rozprávate. A čo sa týka samotného zákona, je potrebné povedať, že zákon je dobre pripravený, zákon je vyvážený a myslím si, že pravý opak, zákon je aj solidárny. Ďakujem.
Remišová, Veronika, poslankyňa NR SR (2018-06-19):
Prosila by som opraviť hlasovanie 1024, som sa zdržala a by som bola rada, keby to bolo opravené „za“. A tak isto prosím opraviť hlasovanie, to je tlač 1024, a takisto prosím opraviť hlasovanie 128, kde som takisto chcela byť za. Prosím o opravu.
P. Hrušovský, predseda NR SR: (2004-05-26):
M. Abelovský, poslanec: Áno, áno.
Baláž, Radovan, poslanec NR SR (2018-05-16):
Ďakujem, pán predseda. Vážené kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k tomuto návrhu zákona a predkladám informáciu k predloženému návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov a zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory tento návrh prerokovali do 30 dní a gestorský výbor do 32 dní od jeho prerokovania. Pán predseda, prosím, otvorte všeobecnú rozpravu.
P. Miššík, poslanec: (2003-06-19):
P. Rusko, podpredseda NR SR: Pán poslanec Ondriaš. K. Ondriaš, poslanec: Áno, ja by som najprv povedal, že si myslím, že je horšie, keď imperializmus si robí, čo chce, ako keď lokálni diktátori si robia, čo chcú. A pani poslankyni by som chcel povedať, že ozaj ten imperializmus som poznal v tých Spojených štátoch amerických a, bohužiaľ, keby som tam nebol, možno ho ani nepoznám. Ďakujem. (Reakcie z pléna.) No a čo som tam robil? V Spojených štátoch som bol na postdoktorálnom študijnom pobyte na troch amerických univerzitách počas šiestich rokov. To som tam robil. (Potlesk a ruch v sále.) P. Rusko, podpredseda NR SR: Poprosím o pokoj, pokračujeme ďalej. Pán poslanec Urbáni vystúpi v rozprave. Nech sa páči.
Bugár, Béla, podpredseda NR SR (2010-10-21):
Na vystúpenie pána poslanca, páni poslanci, nehrajte sa, lebo uzatváram možnosť sa prihlásiť do faktických poznámok. Sedem pánov poslancov sa prihlásilo. Pán poslanec Choma.
Szalay, Tomáš, poslanec NR SR (2023-12-14):
Ďakujem veľmi pekne za slovo. A ďakujem veľmi pekne kolegyni Gažovičovej za vystúpenie, kde opäť pripomenula témy ako energetická chudoba, alebo to, že dôchodcovia nie sú tou najohrozenejšou časťou našej spoločnosti. Ja by som si dovolil odcitovať zopár čísel, aby sme toto tvrdenie dokázali nejakým spôsobom podložiť. Možno si, ste zachytili prieskum, ktorý robil československý výskumný Institut 2050, Energetické profily slovenských domácností, a na otázku, že či by ľudia dokázali zvládnuť nečakaný výdavok vo výške 400 eur, vo výške 400 eur, odpovedalo 45 % Slovákov a Sloveniek, že nie, čiže takmer polovica Slovákov nedokáže dnes zvládnuť neočakávaný výdavok vo výške 400 eur. Podľa mňa jeden z neočakávaných výdavkov bude, keď im narastie niektorý z tých poplatkov, ktoré sme tu aj pripomienkovali, o tých 400 eur. A najviac ohrozené chudobou sú domácnosti s jedným rodičom. A takýchto domácností je na Slovensku viac ako 360-tisíc. Úroveň chudoby na Slovensku je asi 13 % v priemere. V roku 2018 to bolo 12 % a teraz je to 13 %, ale chudobou je ohrozených len 8 % dôchodcov, až štvrtina detí a až polovica nezamestnaných. Náš dôchodkový systém je mierne štedrejší, ako je priemer Európskej únie, pomer dôchodku k mzde tesne pred penziou je 65 %, to je viac ako priemer v Európskej únii. Čiže naozaj je pravdou, tým chcem len podčiarknuť to, čo povedala pani poslankyňa Gažovičová, že nepomáhame tým správnym ľuďom, a tým, ktorým by sme mali pomáhať, ich naozaj nechávame, aby si odtrpeli túto konsolidáciu.
Bugár, Béla, podpredseda NR SR (2011-04-06):
Pán poslanec Valocký, vy ste sa už nestihli prihlásiť do faktických. Nech sa páči, pán poslanec Matovič, môžete reagovať na faktické poznámky.
Blanár, Juraj, podpredseda NR SR (2021-09-21):
Ďakujem. Pán poslanec Kotleba, ja som citoval, že Alexander Dubček v tom čase vyjadril podporu disidentovi. Nehovoril som a nehodnotil som Václava Havla, ako ste to sa snažili vy, lebo to nie je ani cieľom, aby som hodnotil Václava Havla, to už by sme si mohli zvolať samostatnú schôdzu, avšak mohli ste možno aspoň jedným slovom spomenúť, že, že odkaz Slovenského národného povstania, tak ako som vás predtým pri tom bode požiadal, a že je významným pre Slovensko a pre slovenskú históriu, to by som určite od vás očakával, ak teda sa s tým stotožňujete, lebo ste hovorili o tom, že môžeme mať na SNP rôzny názor. Pán Dostál, to vaše vystúpenie, to je pomaly oxymoron. Na jednej strane veľká osobnosť Alexander Dubček a na druhej strane ste ho zniesli úplne pod čiernu zem. Vy ako SZM-ák, ktorý ste hrdo chodili a ste rečnili a básničky ste prednášali, tak dnes hovoríte o komunistickom režime, ktorý dal vám tam vzdelanie a tak ďalej. Môžeme sa o komunistickom režime, ktorý tu nikdy nebol (reakcia z pléna), ale bol tu socializmus, môžeme sa baviť aj na samostatnej schôdzi. Ale tak, ako ste to vy povedali o Alexandrovi Dubčekovi, to vôbec, ale vôbec nie je pravda. Čiže z tohto pohľadu chápem, že Alexander Dubček pre vás nie je úplne osobnosť, tak ako ste sa snažili to naznačiť, ale snažili ste sa ho len a len dehonestovať, ale to už nech posúdia občania a tí, ktorí budú túto schôdzu sledovať, ja už ďalej sa nechcem k tomu vyjadrovať. Len vás chcem poprosiť ešte raz o podporu tohto uznesenia. Ak niekto má niečo, čo by mohol doplniť do tohto uznesenia, mal možnosť sa... (Ukončenie vystúpenia časomerom.)
Kadúc, Miroslav, poslanec NR SR (2014-07-01):
Ďakujem, pán predseda. Ja by som si len dovolil k tlači 999, je to, ak sa nemýlim, bod 52 o hazardných hrách, požiadať plénum o to, aby sme hlasovali o tomto bode až na koniec tejto schôdze. Odôvodnenie je, že prebieha komunikácia s ministerstvom financií, resp. čakám na reakciu od ministerstva financií. Ďakujem pekne.
Hrnčiar, Andrej, podpredseda NR SR (2019-03-27):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Rajtárovi.
Kyselica, Lukáš, poslanec NR SR (2023-06-20):
Vážený pán predseda, kolegyne, kolegovia, v zlúčenej rozprave vystúpili ôsmi poslanci a k tlači 1667 podal pozmeňujúci návrh poslanec Čekovský. Najprv pristúpime k hlasovaniu o bodoch z informácie. Dajte, prosím, hlasovať o bodoch 1 a 2.
B. Bugár, podpredseda NR SR: (2004-09-07):
(Hlasovanie.) Prítomných 134, za 100, proti 2, hlasovania sa zdržalo 32 poslancov. Konštatujem, že aj tento návrh uznesenia sme schválili. Pokračujeme hlasovaním o vládnom návrhu zákona o orgánoch štátnej správy vo veciach daní a o zmene a doplnení niektorých ďalších zákonov (tlač 816). Pán poslanec Farkas, nech sa páči.
Paška, Pavol, predseda NR SR (2014-06-27):
(Hlasovanie.) 129 prítomných, 128 za, 1 sa zdržal. Návrh sme postúpili do druhého čítania.
B. Bugár, podpredseda NR SR: (2001-09-05):
Nech sa páči, pán poslanec, máte slovo.
V. Veteška, podpredseda NR SR: (2006-03-15):
J. Jaduš, poslanec: Ja, Lojzo, ak ty si mi povedal, že ja sa stotožňujem so stanoviskom Greenpeaceu, ty sa stotožňuješ so stanoviskom Enelu, každému ktosi čosi napíše, ale jednu vec ti poviem, jednu vec ti poviem jasne. Vieš veľmi dobre, že spotrebitelia elektrickej energie budú môcť kontrahovať, u ktorého výrobcu alebo u koho budú chcieť elektrickú energiu nakúpiť. Tu ide len o to, že budú musieť tí, ktorí budú kontrahovať elektrickú energiu u jadrových elektrární, u jadrových zdrojov, jednoducho budú musieť kontrahovať elektrickú energiu drahšiu, ako je v súčasnosti. Ide teda o len a len problematiku zníženia zisku majiteľov jadrovej elektrárne. A druhá vec, čo chcem povedať, tá je jasná. Slovenská republika má problém so starými environmentálnymi záťažami. Dodnes sme sa nevyrovnali so záťažami, ktoré nám zostali po skrachovaných podnikoch, po podnikoch, ktoré sa kdesi vyparili, odišli a tak ďalej, a tieto náklady platí celá spoločnosť. Ja sa nechcem dožiť toho, aby celá spoločnosť a zo štátneho rozpočtu sme museli sanovať problémy jadrového paliva a jadrového odpadu a tak ďalej atď. Je to reálne riziko, pretože už dnes tento fond má schodok, a prečo by sme to mali platiť my všetci, prečo by sa to nemohlo dotknúť tých, ktorí tie jadrové elektrárne majú vlastniť? Skutočne neviem prečo.
Zemanová, Anna, poslankyňa NR SR (2020-05-14):
Ďakujem pekne. Ja iba veľmi krátko. Pán poslanec, ja viem, že ste v klube politickej strany, ktorá nemá úctu k Európskej únii ani nemá záujem v nej byť, ale treba to rešpektovať, že, že sme súčasťou Európskej únie, aj vy osobne, aj vaša politická strana, a preto hovoriť o tom, že nejaké iné súdne dvory nám tu niečo určujú alebo sa máme nimi riadiť. Nuž, Európsky súdny dvor pre ľudské práva je aj ten, ktorý je určujúci aj pre nás. Takže nie cudzie, ale naše.
Pellegrini, Peter, predseda NR SR (2015-04-23):
S reakciou na faktické poznámky, pán poslanec Kaník. Prosím, slovo pánovi poslancovi Kaníkovi, sedí na svojom mieste, má všetko zapnuté, „efko“. Pán kolega, čo sa deje? Sedíte na svojom mieste, pán poslanec? Nech sa páči.